CELEX: 32014R0859
Language: fi
Date: 2014-08-05 00:00:00
Title: Komission täytäntöönpanoasetus (EU) N:o 859/2014, annettu 5 päivänä elokuuta 2014 , tiettyjen tavaroiden luokittelusta yhdistettyyn nimikkeistöön

8.8.2014   
            
            
               FI
            
            
               Euroopan unionin virallinen lehti
            
            
               L 235/4
            
         KOMISSION TÄYTÄNTÖÖNPANOASETUS (EU) N:o 859/2014,
   annettu 5 päivänä elokuuta 2014,
   tiettyjen tavaroiden luokittelusta yhdistettyyn nimikkeistöön
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87 (1) ja erityisesti sen 9 artiklan 1 kohdan a alakohdan,
   sekä katsoo seuraavaa:
   
               (1)
            
            
               Asetuksen (ETY) N:o 2658/87 liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
            
         
               (2)
            
            
               Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
            
         
               (3)
            
            
               Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
            
         
               (4)
            
            
               On aiheellista säätää, että sitovien tariffitietojen haltija voi neuvoston asetuksen (ETY) N:o 2913/92 (2) 12 artiklan 6 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
            
         
               (5)
            
            
               Tässä asetuksessa säädetyt toimenpiteet ovat tullikoodeksikomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
   2 artikla
   Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (ETY) N:o 2913/92 12 artiklan 6 kohdan mukaisesti vielä kolmen kuukauden ajan tämän asetuksen voimaantulosta.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 5 päivänä elokuuta 2014.
      
         
            Komission puolesta,
         
         
            puheenjohtajan nimissä
         
         Martine REICHERTS
         
            Komission jäsen
         
      
   
   
      (1)  EYVL L 256, 7.9.1987, s. 1.
   
      (2)  Neuvoston asetus (ETY) N:o 2913/92, annettu 12 päivänä lokakuuta 1992, yhteisön tullikoodeksista (EYVL L 302, 19.10.1992, s. 1).
   
      LIITE
      
                  Tavaran kuvaus
               
               
                  Luokittelu
                  (CN-koodi)
               
               
                  Perusteet
               
            
                  (1)
               
               
                  (2)
               
               
                  (3)
               
            
                  Tavara, jossa on ikuinen kalenteri ja enkelin muotoinen muovinen pienoispatsas. Enkeli istuu muovisella jalustalla. Kalenteri on asennettu jalustaan ja koostuu puisista laatoista ja levyistä, joihin on painettu kuukausien nimet ja päivien numerot.
                  Tavaran korkeus on noin 16 cm. Pienoispatsaan osuus on puolet tavaran korkeudesta, mutta sen tilavuus on pienempi kuin kalenterin.
                  Katso kuva (1).
               
               
                  4910 00 00
               
               
                  Luokittelu määräytyy yhdistetyn nimikkeistön 1 yleisen tulkintasäännön ja 3 yleisen tulkintasäännön b alakohdan sekä CN-koodin 4910 00 00 nimiketekstin mukaisesti.
                  Kun otetaan huomioon tavaran objektiiviset ominaisuudet, kuten kalenterin koko ja se, että tavaran luonteenantava osa on pikemminkin kalenteri kuin koriste-esine, kalenterin katsotaan antavan tavaralle sen 3 yleisen tulkintasäännön b alakohdassa tarkoitetun olennaisen luonteen (ks. harmonoidun järjestelmän selitykset, nimike 4910, neljäs kappale).
                  Lisäksi nimikkeeseen 4910 kuuluvat kaikenlaiset kalenterit riippumatta siitä, millaiselle materiaalille ne on painettu (ks. harmonoidun järjestelmän selitykset, nimike 4910, ensimmäinen kappale).
                  Sen vuoksi tavara olisi luokiteltava CN-koodiin 4910 00 00 kalenteriksi.
               
            
         (1)  Kuva on ainoastaan ohjeellinen.